CELEX: 32021R1771
Language: ga
Date: 2021-10-07 00:00:00
Title: Rialachán (AE) 2021/1771 ón gCoimisiún an 7 Deireadh Fómhair 2021 lena leasaítear Iarscríbhinn I a ghabhann le Rialachán (CE) Uimh. 396/2005 ó Pharlaimint na hEorpa agus ón gComhairle a mhéid a bhaineann le duillí raidise (Téacs atá ábhartha maidir le LEE)

8.10.2021   
               
               
                  GA
               
               
                  Iris Oifigiúil an Aontais Eorpaigh
               
               
                  L 356/30
               
            
         RIALACHÁN (AE) 2021/1771 ÓN gCOIMISIÚN
         an 7 Deireadh Fómhair 2021
         lena leasaítear Iarscríbhinn I a ghabhann le Rialachán (CE) Uimh. 396/2005 ó Pharlaimint na hEorpa agus ón gComhairle a mhéid a bhaineann le duillí raidise
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (CE) Uimh. 396/2005 ó Pharlaimint na hEorpa agus ón gComhairle an 23 Feabhra 2005 maidir le huasleibhéil iarmhar lotnaidicídí i mbia agus i mbeatha de bhunadh plandaí nó de bhunadh ainmhíoch nó ar bhia agus ar bheatha den sórt sin agus lena leasaítear Treoir 91/414/CEE ón gComhairle (1), agus go háirithe Airteagal 4 de,
         De bharr an mhéid seo a leanas:
         
                     (1)
                  
                  
                     Na táirgí de thionscnamh plandaí agus ainmhíoch a bhfuil feidhm ag na huasleibhéil iarmhar lotnaidicídí (“MRLanna”) arna leagan síos i Rialachán (CE) Uimh. 396/2005 maidir leo, liostaítear iad in Iarscríbhinn I a ghabhann leis an Rialachán sin faoi réir fhorálacha an Rialacháin sin.
                  
               
                     (2)
                  
                  
                     Le Rialachán (AE) 2018/62 ón gCoimisiún (2), tugadh isteach, inter alia, an tráchtearra “duillí raidise” i gCuid B d’Iarscríbhinn I, agus rinneadh an tráchtearra sin a nascadh leis an tráchtearra “cáil” i gCuid A den Iarscríbhinn sin. Dá dhroim sin, tá feidhm ag na MRLanna le haghaidh cál maidir le duillí raidise freisin.
                  
               
                     (3)
                  
                  
                     Faoi mar a bhí an scéal tráth a glacadh Rialachán (AE) 2018/62, ní raibh sonraí ó thrialacha iarmhar ar fáil lena dheimhniú arbh iomchuí an t-aicmiú sin agus, mar sin, suíodh idirthréimhse le Rialachán (AE) 2018/1049 ón gCoimisiún (3). Chun é a chur ar a gcumas do na Ballstáit sonraí den sórt sin a ghiniúint, tugadh isteach fonóta a bhaineann leis an tráchtearra “duillí raidise”, fonóta lena ndíolmhaítear an tráchtearra sin ó chur i bhfeidhm an MRL le haghaidh “cál” go dtí an 31 Nollaig 2021.
                  
               
                     (4)
                  
                  
                     Ós rud é gur chuir na Ballstáit a ghineann sonraí den sórt sin an Coimisiún ar an eolas le déanaí go bhfuil moill ar ghiniúint na sonraí, ba cheart síneadh a chur leis an idirthréimhse lena mbaineann go ceann 3 bliana eile ionas gur féidir bailchríoch a chur ar na trialacha agus ar an measúnú orthu.
                  
               
                     (5)
                  
                  
                     Dá bhrí sin, ba cheart an fonóta lena mbaineann in Iarscríbhinn I a ghabhann le Rialachán (CE) Uimh. 396/2005 a leasú dá réir.
                  
               
                     (6)
                  
                  
                     Tá na bearta dá bhforáiltear sa Rialachán seo i gcomhréir leis an tuairim ón mBuanchoiste um Plandaí, Ainmhithe, Bia agus Beatha,
                  
               TAR ÉIS AN RIALACHÁN SEO A GHLACADH:
         
            Airteagal 1
            I gCuid B den Iarscríbhinn a ghabhann le Rialachán (CE) Uimh. 396/2005, cuirtear an méid seo a leanas in ionad fhonóta (3):
            
                        “(3)
                     
                     
                        Beidh feidhm ag MRLanna maidir le duillí raidise amhail ón 1 Eanáir 2025”.
                     
                  
         
            Airteagal 2
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.
         
         
            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 7 Deireadh Fómhair 2021.
            
               
                  Thar ceann an Choimisiúin
               
               
                  An tUachtarán
               
               Ursula VON DER LEYEN
            
         
         
            (1)  IO L 70, 16.3.2005, lch. 1.
         
            (2)  Rialachán (AE) 2018/62 ón gCoimisiún an 17 Eanáir 2018 lena ndéantar ionadú ar Iarscríbhinn I a ghabhann le Rialachán (CE) Uimh. 396/2005 ó Pharlaimint na hEorpa agus ón gComhairle (IO L 18, 23.1.2018, lch. 1).
         
            (3)  Rialachán (AE) 2018/1049 ón gCoimisiún an 25 Iúil 2018 lena ndéantar ionadú ar Iarscríbhinn I a ghabhann le Rialachán (CE) Uimh. 396/2005 ó Pharlaimint na hEorpa agus ón gComhairle (IO L 189, 26.7.2018, lch. 9).